**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO PERDAVIMO MOLĖTŲ RAJONO SAVIVALDYBĖS ADMINISTRACIJAI**

2017 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1. papunkčiu, 20 punktu ir atsižvelgdama į Molėtų kultūros centro 2017 m. sausio 16 d. raštą Nr. (1.7.) SR-5 „Dėl savivaldybės turto pripažinimo nereikalingu arba netinkamu (negalimu) naudoti Molėtų kultūros centro veiklai“, Molėtų kultūros centro direktoriaus 2017 m. sausio 16 d. įsakymą Nr. V-3 „Dėl savivaldybės turto pripažinimo nereikalingu arba netinkamu (negalimu) naudoti Molėtų kultūros centro veiklai“, Molėtų r. Giedraičių Antano Jaroševičiaus gimnazijos 2017 m. sausio 5 d. raštą Nr. SR-8 „Dėl Giedraičių Antano Jaroševičiaus gimnazijos patikėjimo teise valdomo savivaldybės turto pripažinimo nereikalingu arba netinkamu (negalimu) naudoti“, Molėtų r. Giedraičių Antano Jaroševičiaus gimnazijos direktoriaus 2017 m. sausio 3 d. įsakymą Nr. V-3 „Dėl savivaldybės turto pripažinimo nereikalingu Giedraičių Antano Jaroševičiaus gimnazijos funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybės administracijai patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų kultūros centro patikėjimo teise valdomą kultūros namų pastatą (registro Nr. 90/92598, unikalus Nr. 6296-2005-7017, plane pažymėtas 1C1m, bendras plotas – 224,32 kv. m), esantį Molėtų r. sav., Giedraičių sen., Giedraičių mstl., Maumedžių g. 1. Pastatų įsigijimo vertė – 25750,40 Eur, likutinė vertė 2017 m. vasario 1 d. – 0,0 Eur.
2. Perduoti Molėtų rajono savivaldybės administracijai patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų r. Giedraičių Antano Jaroševičiaus gimnazijos patikėjimo teise valdomą mokyklos pastatą (registro Nr. 90/73233, unikalus Nr. 4400-3000-5266, plane pažymėtas 6C2p, bendras plotas – 319,69 kv. m), esantį Molėtų r. sav., Giedraičių sen., Giedraičių mstl., Širvintų g. 16A. Pastato įsigijimo vertė – 43932,46 Eur, likutinė vertė 2017 m. vasario 1 d. – 16682,54 Eur.

3. Įgalioti Molėtų kultūros centro direktorę Ingą Narušienę pasirašyti 1 punkte nurodyto turto perdavimo – priėmimo aktą ir Molėtų r. Giedraičių Antano Jaroševičiaus gimnazijos direktorę Vilę Petkūnienę - 2 punkte nurodyto turto perdavimo-priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras